Kommissionens forordning (EF) nr. 1122/2000

af 22. maj 2000

om ændring af forordning (EØF) nr. 2237/77 om det bedriftsskema, der skal anvendes ved konstateringen af landbrugsbedrifternes indkomstforhold

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab(1), senest ændret ved forordning (EF) nr. 1256/97(2), særlig artikel 7, stk. 3, og

ud fra følgende betragtninger:

(1) Ved Kommissionens forordning (EØF) nr. 2237/77(3), senest ændret ved forordning (EØF) nr. 2940/93(4), fastsættes det, hvad bedriftsskemaet skal indeholde.

(2) De data, der indsamles til bedriftsskemaet, bør i højere grad afspejle de særlige forhold i landbruget, udviklingen i den fælles landbrugspolitik og erfaringen med anvendelsen af skemaet, siden det blev indført.

(3) Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(5), ændret ved forordning (EF) nr. 2704/1999(6), Rådets forordning (EF) nr. 1252/1999 af 17. maj 1999 om ændring af forordning (EF) nr. 1868/94 om en kvoteordning for produktionen af kartoffelstivelse(7), Rådets forordning (EF) nr. 1254/1999 af 17. maj 1999 om den fælles markedsordning for oksekød(8), ændret ved Kommissionens forordning (EF) nr. 907/2000(9), og Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(10), der fastsætter nye bestemmelser for reformen af den fælles landbrugspolitik, har indflydelse på landbrugernes indkomster, især den direkte støtte.

(4) De data, der indsamles ved hjælp af bedriftsskemaet, skal svare til de definitioner, der gives i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL)(11) for så vidt angår ugunstigt stillede områder og områder med miljørestriktioner og i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(12) for så vidt angår arealer, der er berettigede til støtte fra strukturfondene.

(5) Bedriftsskemaet skal indeholde specifikke rubrikker, så bedrifter, der anvender den økologiske produktionsmetode som defineret i artikel 6 i Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler(13), senest ændret ved Kommissionens forordning (EF) nr. 331/2000(14), kan identificeres, og rubrikker til detaljeret registrering af de forskellige kategorier af husdyr, der købes og sælges, og oplysninger om nationale udvælgelsesplaner og vægtningsordninger for at forbedre den vægtning, der anvendes ved beregningen af samlede resultater.

(6) Der bør tages hensyn til udviklingen inden for informationsteknologien ved opstilling og transmission af data.

(7) De i denne forordning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -

UDSTEDT FØLGENDE FORORDNING:

Artikel 1

Bilag I og II til forordning (EØF) nr. 2237/77 ændres som angivet i bilag I til nærværende forordning.

Bilag III til forordning (EØF) nr. 2237/77 affattes som angivet i bilag II til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes med virkning fra regnskabsåret 2000, der begynder i perioden fra den 1. januar til og med den 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. maj 2000.

På Kommissionens vegne

Franz Fischler

Medlem af Kommissionen

(1) EFT 109 af 23.6.1965, s. 1859/65.

(2) EFT L 174 af 2.7.1997, s. 7.

(3) EFT L 263 af 17.10.1977, s. 1.

(4) EFT L 265 af 26.10.1993, s. 26.

(5) EFT L 160 af 26.6.1999, s. 1.

(6) EFT L 327 af 21.12.1999, s. 12.

(7) EFT L 160 af 26.6.1999, s. 15.

(8) EFT L 160 af 26.6.1999, s. 21.

(9) EFT L 105 af 3.5.2000, s. 6.

(10) EFT L 160 af 26.6.1999, s. 48.

(11) EFT L 160 af 26.6.1999, s. 80.

(12) EFT L 161 af 26.6.1999, s. 1.

(13) EFT L 198 af 22.7.1991, s. 1.

(14) EFT L 48 af 19.2.2000, s. 1.

BILAG I

I bilag I foretages følgende ændringer:

1) Teksten efter titlen "MODEL FOR BEDRIFTSSKEMAET" affattes således: "For hver rubrik og kolonne i tabellerne i dette bilag skal de i bilag II anførte definitioner og vejledninger overholdes. Numrene i kolonnerne i disse tabeller angiver dataenes løbenumre på edb-medierne. Disse løbenumre anføres systematisk selv for positioner, der aldrig vil blive udfyldt (f.eks. tabel K, kolonnefelt for produkt 162 "Komælk"). De ikke benyttede numre ("fri") kan anvendes senere, og de skal udfyldes med nul."

2) Tabel A affattes således:

"A. GENERELLE OPLYSNINGER OM BEDRIFTEN

>TABELPOSITION>"

3) Tabel J affattes således:

"J. PRÆMIER OG TILSKUD

Alle detaljer skal anføres

>TABELPOSITION>"

4) Tabel K affattes således:

"K. PRODUKTION (bortset fra husdyr) (rubrik 120-375)

>TABELPOSITION>"

5) Tabel M affattes således:

"M. DIREKTE BETALINGER FOR MARKAFGRØDER OG OKSEKØD - efter Rådets forordning (EF) nr. 1251/1999 og (EF) nr. 1254/1999 (rubrik 601 til 650 og 700 til 769)

>TABELPOSITION>"

6) Som tabel N indsættes:

"N. OPLYSNINGER OM KØB OG SALG AF HUSDYR

>TABELPOSITION>"

I bilag II foretages følgende ændringer:

1) Delen med titlen "I. DEFINITIONER OG GENEREL VEJLEDNING" affattes således: "I. DEFINITIONER OG GENEREL VEJLEDNING

a) Dataene i bedriftsskemaet vedrører kun én bedrift og et og samme regnskabsår på 12 på hinanden følgende måneder.

b) Dataene i bedriftsskemaet vedrører kun landbrugsbedriften. De omfatter aktiviteterne på selve bedriften og i givet fald både skovbrugs- og turistvirksomhed i forbindelse med gården. Al anden virksomhed ud over landbrugsvirksomhed, som brugeren og hans familie eventuelt udøver, samt alt, hvad der vedrører pensioner, private konti, formuegoder, der er bedriften uvedkommende, personlige skatter, privatforsikringer mv., skal ikke tages i betragtning ved udfyldning af bedriftsskemaet.

Når bedriftens produktionsmidler (lønnet eller ulønnet arbejdskraft - maskiner eller materiel) anvendes til arbejder i forbindelse med de faste aktiver (konstruktion eller omfattende reparation af maskiner, byggeri eller omfattende reparation, eventuelt nedrivning af bygninger, plantning eller rydning af frugttræer), medregnes de tilsvarende omkostninger - om nødvendigt skønnede - ikke i bedriftens løbende omkostninger. Under alle omstændigheder skal udgifterne til arbejdskraft samt de medgående arbejdstimer til arbejdet med de faste aktiver hverken medregnes i omkostningerne eller i data vedrørende arbejdskraften. Hvis det i undtagelsestilfælde ikke er muligt særskilt at bestemme visse omkostninger vedrørende arbejder omfattende de faste aktiver (bortset fra arbejdskraftsomkostninger) (f.eks. anvendelse af bedriftens traktor), og disse omkostninger følgelig er medregnet i omkostningerne, anføres den skønnede værdi af alle disse omkostninger i forbindelse med arbejder omfattende de faste aktiver undtagelsesvis i rubrik 181 ("Andre former for provenu og indtægter").

I alle tilfælde skal værdien af arbejder omfattende de faste aktiver, vurderet til deres omkostninger (herunder værdien af lønnet og/eller ulønnet arbejde), lægges til værdien af de faste aktiver i rubrik 94-101.

c) Dataene i bedriftsskemaet skal hidrøre fra et regnskab, som omfatter systematiske og regelmæssige indføringer igennem regnskabsåret.

d) De regnskabsmæssige data i monetær værdi udtrykkes:

- enten uden moms

- eller med moms på nedennævnte betingelser (jf. rubrik 107-111).

e) De regnskabsmæssige data i monetær værdi udtrykkes uden præmier og tilskud. Ved præmier og tilskud forstås enhver direkte støtte, der ydes med offentlige midler, og som har været årsag til en særlig indtægt (jf. rubrik 112-119).

f) Dataene i bedriftsskemaet skal angives i nedennævnte enheder og med følgende grader af præcision:

- Værdier: Værdiangivelser i euro eller i nationale møntenheder uden decimal. For nationale valutaer, hvis enhed udgør en forholdsvis ringe værdi i forhold til euroen, kan det dog aftales mellem den pågældende medlemsstats forbindelseskontor og Kommissionens personale, der forvalter Informationsnettet for Landøkonomisk Bogføring, at udtrykke værdiangivelserne i enheder på hundred eller tusind af de nationale valutaenheder.

- Fysiske mængder: i hkg (hkg = 100 kg), undtagen for æg, der udtrykkes i enheder på tusind, og vin og beslægtede produkter, der angives i hl.

- Arealer: i ar, undtagen i tilfælde af svampe, som udtrykkes i kvadratmeter af det samlede dyrkede areal.

- Gennemsnitligt antal husdyr: i tiendedele stk., undtagen for fjerkræ og kaniner, der angives i stk., og bier, der angives i antal bistader.

- Arbejdskraft: i hundrededele årsenheder.

De faste positioner (jf. tabel A til J i bilag I), hvor der ikke er noget at oplyse, udfyldes med nul.

For produkter, der er anført i tabel K, transaktioner vedrørende kvoter og andre rettigheder, der er anført i tabel L, direkte støtte, der er anført i tabel M, og oplysninger om køb og salg af husdyr, der er anført i tabel N, anføres nul i de positioner, hvor der ikke er noget at oplyse.

g) Det edb-medium, der indeholder de regnskabsmæssige data fra bedriftsskemaet, fremsendes - efter kontrol - som fortrolig forsendelse af forbindelsesorganet til Europa-Kommissionen, Generaldirektoratet for Landbrug, kontoret for analyse af landbrugsbedrifternes forhold."

2) I delen med titlen "II. DEFINITIONER OG VEJLEDNING VEDRØRENDE BEDRIFTSSKEMAETS ENKELTE POSTER" foretages følgende ændringer:

a) Teksten med titlen "A. Generelle oplysninger" affattes således:

">PIC FILE= "L_2000127DA.001201.EPS">

1. Bedriftens nummer

Hver regnskabsførende bedrift får tildelt et nummer, når den udvælges første gang. Bedriften beholder dette nummer, så længe den deltager i informationsnettet. Et nummer, der har været tildelt én gang, kan ikke senere tildeles en anden bedrift.

Når en bedrift undergår en fundamental ændring, især når denne ændring skyldes en opsplitning i to særskilte bedrifter eller en sammenslutning med en anden bedrift, kan den dog anses for en ny bedrift. I så tilfælde skal den tildeles et nyt nummer. En ændring af driftsformen på bedriften kræver ikke tildeling af et nyt nummer. Hvis der kan opstå forveksling med en anden regnskabsførende bedrift, når en bedrift beholder det nummer, det har (f.eks. når der indføres nye regionale underområder), skal nummeret ændres. En tabel over sammenhængen mellem de gamle og nye numre skal så sendes til Kommissionen.

Bedriftens nummer omfatter tre grupper angivelser, nemlig:

Løbenummer 1 - Område: Der skal angives et kodenummer svarende til koden i bilag I til Kommissionens forordning (EØF) nr. 1859/82 (EFT L 205 af 13.7.1982, s. 5).

Løbenummer 2 - Underområde: Der skal angives et kodenummer.

De valgte underområder skal baseres på det generelle system for klassifikation af områder, der betegnes som nomenklaturen for statistiske regionale enheder (NUTS), der er udarbejdet af De Europæiske Fællesskabers Statistiske Kontor i samarbejde med de nationale institutter for statistik.

De pågældende medlemsstater sender under alle omstændigheder Kommissionen en tabel med angivelse af koden for hvert underområde, de tilsvarende NUTS-områder såvel som det tilsvarende område, som standarddækningsbidragets særlige værdier er udregnet for.

Løbenummer 3 - Bedriftens løbenummer

2. Særlige oplysninger om edb-records

De data, der svarer til de fem første løbenumre, udgør en bedrifts etiket. De anføres forrest i hver record. Det sjette data for hver bedrift angiver antallet af udelelige grupper på 10 data.

3. National stikprøveudtagning og vægtningsfaktorer

Løbenummer 20 -:

Løbenummer 21 -:

Løbenummer 22 -:

4. Bedriftens hjemsted

Nummeret på den mest hensigtsmæssige geografiske basisenhed (helst kommunen), hvor bedriften har sit hjemsted, anføres.

Et kort over disse enheder med tilhørende numre fremsendes til Kommissionen. Enhver væsentlig ændring af de geografiske enheders grænser meddeles Kommissionen.

5. Bedriftsgruppe

Løbenummer 32 - Økologisk landbrug: Det anføres, om bedriften anvender økologiske produktionsmetoder som omhandlet i artikel 6 i forordning (EØF) nr. 2092/91. Følgende kodenumre anvendes:

1= bedriften anvender ikke økologiske produktionsmetoder

2= bedriften anvender kun økologiske produktionsmetoder

3= bedriften er under omstilling til økologiske produktionsmetoder eller anvender både økologiske og andre produktionsmetoder.

Løbenummer 33: Koden for den bedriftsgruppe (efter bilag II til Kommissionens beslutning 85/377/EØF (EFT L 220 af 17.8.1985, s. 1), som bedriften på tidspunktet for udvælgelsen for det pågældende regnskabsår tilhører.

Løbenummer 34: Klassifikationskode efter ovennævnte beslutning på basis af de regnskabsmæssige data for det pågældende år.

Løbenummer 35: Bedriftens kode for økonomisk størrelsesklasse (efter bilag III til beslutning 85/377/EØF) på tidspunktet for udvælgelsen for det pågældende regnskabsår.

Løbenummer 36: Bedriftens kode for økonomisk størrelsesklasse efter ovennævnte beslutning på basis af de regnskabsmæssige data for det pågældende år.

6. Dato for afslutning af regnskaber og dato for oprettelse af edb-medium

Løbenummer 37 - Dato for regnskabsårets slutning: f.eks. 30.6.2000 eller 31.12.2000.

Løbenummer 38 - Dato for oprettelse af edb-medium: f.eks. 15.8.2001.

7. Ugunstigt stillet område

Det anføres, om størstedelen af bedriftens udnyttede landbrugsareal ligger i et område, der er omfattet af artikel 18 til 20 i forordning (EF) nr. 1257/1999. Følgende kodenumre anvendes:

1= størstedelen af bedriftens udnyttede landbrugsareal ligger ikke i et ugunstigt stillet område som omhandlet i artikel 18 til 20 i forordning (EF) nr. 1257/1999

2= størstedelen af bedriftens udnyttede landbrugsareal ligger i et ugunstigt stillet område som omhandlet i artikel 19 og 20 i forordning (EF) nr. 1257/1999

3= størstedelen af bedriftens udnyttede landbrugsareal ligger i bjergområder som omhandlet i artikel 18 i forordning (EF) nr. 1257/1999

4= områderne er af så ringe udstrækning og så talrige i disse medlemsstater, at oplysningen ikke er væsentlig.

8. ULA med kunstig vanding

Udnyttet landbrugsareal, bortset fra overdækkede arealer, som kunstvandes i året ved hjælp af stationære eller mobile anlæg uanset metode (sprinklervanding, overrisling).

9. Højdezone

Højdezonen angives ved et af følgende kodenumre:

1= størstedelen af bedriften ligger i en højde på < 300 m

2= størstedelen af bedriften ligger i en højde på mellem 300 m og 600 m

3= størstedelen af bedriften ligger i en højde på > 600 m

4= der foreligger ingen data.

10. Andre oplysninger om bedriften

Løbenummer 42 - Græsning på bjerggræsgange eller andre græsgange, som ikke er medregnet i ULA: Antal (hele) græsningsdage - KE, hvor bedriftens husdyr har græsset på jorder, som ikke er medregnet i ULA.

Græsningsdag - KE er en enhed, der er lig med en mere end to år gammel malkekos eller kreaturs eller hests græsning på en dag. Græsningsdage for kvæg og heste på under to år, geder og får omregnes til græsningsdage - KE ved hjælp af henholdsvis koefficienterne 0,5, 0,2 og 0,15.

Løbenummer 43 - Samlet overdækket areal: angives i ar, hvor afgrøder af type 5 i princippet kan dyrkes: dvs. afgrøde 138, 141 og 156 og også afgrøde 143, 285 og 157 af type 5.

Ved "overdækket" forstås væksthuse, permanente drivbænke og opvarmede tunneller, men omfatter ikke uopvarmede plasttunneller, glasklokker eller flytbare drivbænke (se definitionen på afgrøde 138, 141 og 156 i tabel K).

Ved "samlet" areal forstås det samlede overdækkede jordareal uanset anvendelsen (derfor inklusive gange). For væksthuse med dyrkning i flere planer tælles grundarealet kun en gang.

Løbenummer 44 - Strukturfondsregion: Det skal anføres, om størstedelen af bedriftens udnyttede landbrugsareal ligger i en region, der er omfattet af artikel 3, 4 eller 6 i forordning (EF) nr. 1260/1999. Følgende kodenumre anvendes:

5= størstedelen af bedriftens udnyttede landbrugsareal ligger ikke i en mål 1- eller mål 2-region eller i en region, der er berettiget til overgangsstøtte, som omhandlet i artikel 3, 4 og 6 i forordning (EF) nr. 1260/1999

6= størstedelen af bedriftens udnyttede landbrugsareal ligger i en mål 1-region, som omhandlet i artikel 3 i forordning (EF) nr. 1260/1999

7= størstedelen af bedriftens udnyttede landbrugsareal ligger i en mål 2-region, som omhandlet i artikel 4 i forordning (EF) nr. 1260/1999

8= størstedelen af bedriftens udnyttede landbrugsareal ligger i en region, der er berettiget til overgangsstøtte, som omhandlet i artikel 6 i forordning (EF) nr. 1260/1999.

Løbenummer 45 - Område med miljørestriktioner: Det skal anføres, om størstedelen af bedriftens udnyttede landbrugsareal ligger i et område, der er omfattet af artikel 16 i Rådets forordning (EF) nr. 1257/1999. Følgende kodenumre anvendes:

1= størstedelen af bedriftens udnyttede landbrugsareal ligger ikke i et område med miljørestriktioner som omhandlet i artikel 16 i forordning (EF) nr. 1257/1999

2= størstedelen af bedriftens udnyttede landbrugsareal ligger i et område med miljørestriktioner som omhandlet i artikel 16 i forordning (EF) nr. 1257/1999."

b) Teksten med titlen "J. Præmier og tilskud" affattes således:

">PIC FILE= "L_2000127DA.001401.EPS">

De præmier og tilskud, der skal anføres i rubrik 112-118, er sådanne, der ydes af offentlige myndigheder, bortset fra præmier og tilskud til investeringer, der anføres i rubrik 94-103.

112. Præmier og tilskud bortset fra præmier og tilskud til omkostninger og til køb og salg af dyr

Præmier og tilskud, der er modtaget, eller som retten er anerkendt for, for kategorierne af husdyr (rubrik 22 til 50), produkter (rubrik 120 til 313 og underrubrikker) og anden modtagen eller skyldig støtte, bortset fra præmier og tilskud til omkostninger og til køb og salg af dyr. Alle indføringer skal henvise til husdyr, arealer og produkter fra bedriften vedrørende aktiviteterne i regnskabsåret.

113. Heraf: det samlede beløb i rubrik 112 opdelt på:

1. Kategori husdyr (rubrik 22 til 50), undtagen tilskud til kvæg i kode 700 nedenfor.

2. Produkter (rubrik 120 til 313 og underrubrikker), undtagen betalinger i kode 600 nedenfor.

3. Særlige koder, der er anført i følgende liste:

- Kode 600 henviser til de samlede arealbetalinger til producenter af visse markafgrøder, der er baseret på forordning (EF) nr. 1251/1999, inklusive arealbetalinger for jordudtagning. Det samlede beløb og de nærmere oplysninger anføres også i tabel M.

- Kode 700 henviser til de samlede direkte betalinger i den fælles markedsordning for oksekød, der er baseret på forordning (EF) nr. 1254/1999. Det samlede beløb og de nærmere oplysninger anføres også i tabel M.

- Kode 800 henviser til direkte støtte til miljøvenlige landbrugsmetoder og opretholdelse af landskabet i landdistrikterne.

- Kode 810 henviser til betalinger til landmænd, der er underlagt restriktioner for landbrugsudnyttelse i områder med miljørestriktioner (artikel 16 i forordning (EF) nr. 1257/1999).

- Kode 820 henviser til udligningsgodtgørelse i ugunstigt stillede områder (artikel 14 i forordning (EF) nr. 1257/1999).

- Kode 900 henviser til støtte for skovrejsning på landbrugsarealer.

- Kode 910 henviser til anden støtte til skovbrug.

- Kode 951 henviser til præmier og tilskud for animalsk produktion, der ikke er inkluderet i koderne ovenfor.

- Kode 952 henviser til præmier og tilskud for afgrøder, der ikke er inkluderet i koderne ovenfor.

- Kode 953 henviser til præmier og tilskud for udvikling af landdistrikter, der ikke er inkluderet i koderne ovenfor.

- Kode 998 omfatter betalinger for ulykker, godtgørelser for tab af produktion eller produktionsmidler fra offentlige myndigheder. (For erstatning fra privat forsikring anvendes tabel F og rubrik 181 i tabel K).

- Kode 999 omfatter præmier og tilskud af usædvanlig karakter (f.eks. agromonetær udligning). I betragtning af deres usædvanlige karakter registreres disse betalinger på kontant basis.

- Kode 1052 og 2052 henviser til godtgørelser for ophør med mælkeproduktion. Årlige betalinger registreres under kode 1052, engangsudbetalinger under kode 2052.

- Kode 950 anvendes for generelle tilskud, der ikke kan tildeles for nogen aktivitet (= ikke under nogen af ovennævnte koder).

114. Præmier og tilskud til omkostninger

Præmier og tilskud i forbindelse med omkostninger (rubrik 59-92).

115. Heraf: Det samlede beløb i rubrik 114 opdelt efter omkostningskategori (rubrik 59-92).

116. Præmier og tilskud for køb af husdyr

Præmier og tilskud i forbindelse med køb af husdyr (kolonne 1 i rubrik 51-58).

117. Heraf: Det samlede beløb i rubrik 116 opdelt efter husdyrkategori (rubrik 51-58).

118. I alt

Summen af rubrik 112, 114 og 116."

c) Delen med titlen "K. Produktion (bortset fra husdyr)" affattes således:

">PIC FILE= "L_2000127DA.001501.EPS">

Visse produktrubrikker er opdelt i underrubrikker. I sådanne tilfælde anføres oplysninger i kolonne 4 til 10 både i underrubrikkerne og hovedrubrikken. I dette tilfælde anføres underrubrikkernes sum i hovedrubrikken.

Særskilte indføringer skal foretages for afgrøder på udtagne arealer efter forordning (EF) nr. 1251/1999. Særskilte indføringer skal også foretages, hvis den samme afgrøde dyrkes både med kunstig vanding og uden kunstig vanding.

Data om afgrøder på roden på jorder, der normalt lejes for mindre end et år, skal foretages i den relevante rubrik, med undtagelse af arealet, der ikke skal anføres. Hvis lejen gentages, kan også arealet anføres.

Korn

Korn til ensilering er ikke inkluderet i de produkter, der er anført forneden i rubrik 120 til 128. Det skal anføres i rubrik 326 "Fodermajs" og rubrik 327 "Andet korn til ensilering". Hirse, triticale, boghvede og sorghum, bortset fra fodersorghum, anføres i rubrik 128 "Andre kornarter". Fodersorghum anføres i rubrik 145 "Andre foderplanter".

Frø anføres i rubrik 120 til 128.

120. Blød hvede og spelt

121. Hård hvede

122. Rug (herunder blandsæd)

123. Byg

124. Havre

125. Blandinger af vårsæd

126. Kornmajs (herunder våd kornmajs)

127. Ris

128. Andre kornarter

129. Proteinafgrøder

Alle proteinafgrøder, der dyrkes for deres frø, herunder frø og blandinger af bælgsæd med korn. Bælgplanter, der høstes grønne, er ikke indbefattet, f.eks. lucerne, der skal anføres i rubrik 145 "Andre foderafgrøder", olieholdige proteinafgrøder (f.eks. soja), der skal anføres i rubrik 132 "Urteagtige olieplanter", og bælgafgrøder, der dyrkes som grøntsager, skal anføres i rubrik 136, 137 eller 138.

Underrubrikker til rubrik 129 (Proteinafgrøder):

360. Ærter, valksbønner, hestebønner og sødlupiner

361. Linser, kikærter og vikker

330. Andre proteinafgrøder

130. Kartofler (herunder nye kartofler og læggekartofler)

Underrubrikker til rubrik 130 (Kartofler):

Der skal anføres nærmere oplysninger, hvis sådanne foreligger i bedriftens regnskaber.

362. Kartofler til stivelsesproduktion

363. Andre kartofler

131. Sukkerroer (frø ikke medregnet)

132. Urteagtige olieplanter (herunder frø)

Underrubrikker til rubrik 132 (Urteagtige olieplanter):

331. Raps og rybs

332. Solsikke

333. Soja

364. Hør, bortset fra spindhør (hvis nærmere oplysninger foreligger i bedriftens regnskaber)

334. Andre (herunder hør, bortset fra spindhør, hvis dette ikke er anført i underrubrik 364, ricinusfrø, saflor, sesam, jordnødder, sennep, kornvalmue og andre olieplanter)

133. Humle (frø ikke medregnet)

134. Tobak (frø ikke medregnet)

Underrubrikker til rubrik 134 (Tobak):

Underrubrikkerne svarer til de definitioner af tobakssorter, som er omhandlet i artikel 2 i Rådets forordning (EØF) nr. 2075/92 (EFT L 215 af 30.7.1992, s. 70) om den fælles markedsordning for råtobak. Der skal anføres nærmere oplysninger, hvis sådanne foreligger i bedriftens regnskaber.

365. Flue-cured (sorter: Virginia, Virginia Dark og hybrider deraf og Bright)

366. Light air-cured (sorter: Burley, Badischer Burley og hybrider deraf og Maryland)

367. Dark air-cured (sorter: Badischer Geudertheimer, Pereg, Korso, Paraguay og hybrider deraf, Dragon Vert og hybrider deraf, Philippin, Petit Grammont (Flobecq), Semois, Appelterre, Nijkerk, Misionero og hybrider deraf, Rio Grande og hybrider deraf, Forchheimer Havanna IIc, Nostrano del Brenta, Resistente 142, Goyano, hybrider af Geudertheimer, Beneventano, Brasile Selvaggio og lignende sorter, fermenteret Burley og Havanna)

368. Fire-cured (sorter: Kentucky og hybrider deraf, Moro di Cori og Salento)

369. Sun-cured (sorter: Xanthi-Yaka, Perustitza, Samsun, Erzegovina og lignende sorter, Myrodata Smyrnis, Trapezous og Phi I, ikke-klassisk Kaba Koulak, Tsebelia og Mavra)

370. Basmas (sort: Basmas)

371. Katerini (sorter: Katerini og lignende sorter)

372. Klassisk Kaba Koulak (sorter: Elassona, Myrodata, Agrinion og Zichnomyrodata)

135. Andre industriplanter (frø ikke medregnet)

Omfatter også bomuld eller sukkerrør, spindhør og hamp.

Underrubrikker til rubrik 135 (andre industriplanter):

345. Lægeurter, kryddeurter, aromastoffer og parfumeplanter, herunder te, kaffe og cikorie til kaffe

346. Sukkerrør

347. Bomuld: produktionen i regnskabsåret (kolonne 5) angives som vægten (100 kg) af bomuldsfrø, dvs. ikke-egrenerede fibre

373. Spindhør (hvis data foreligger i bedriftens regnskaber)

374. Hamp (hvis data foreligger i bedriftens regnskaber)

348. Andre industriplanter. Omfatter også spindhør og hamp, hvis de ikke er anført i underrubrik 373 og 374

Grøntsager og ikke-permanente frugter

136. Friske grøntsager, meloner og jordbær som frilandskultur: afgrøder, der dyrkes i vekseldrift med landbrugsafgrøder, herunder ananas og sukkermajs

137. Friske grøntsager, meloner og jordbær, der dyrkes som gartneriafgrøder på friland: afgrøder, der dyrkes i vekseldrift med andre gartneriafgrøder, og som er karakteriseret ved en hurtig rotation med næsten konstant udnyttelse af arealet og høst flere gange om året, herunder ananas og sukkermajs

138. Friske grøntsager, meloner og jordbær (herunder ananas og sukkermajs), der dyrkes overdækket: afgrøder, som i vækstperioden eller i størstedelen af denne dyrkes overdækket (væksthuse, permanente drivbænke og opvarmede plasttunneler). Afgrøder i uopvarmede plasttunneler, glasklokker eller flytbare drivbænke anses ikke for afgrøder, der dyrkes overdækket. I tilfælde af væksthuse med dyrkning i flere planer tælles kun grundarealet

Underrubrikker til rubrik 136, 137 og 138 (Grøntsager og ikke-permanente frugter):

Produkterne anføres i underrubrikkerne uanset senere anvendelse (ferskvareforbrug, tørring, forarbejdning, konservering i dåse mv.).

335. Kålhoveder, blomkål, broccoli mv.

336. Bladgrøntsager (porre, spinat, salat mv.)

337. Tomater

375. Sukkermajs (hvis data foreligger i bedriftens regnskaber)

338. Grøntsager, der dyrkes for frugten eller blomsten, undtagen tomater (courgetter, auberginer, små agurker, artiskokker, peberfrugter mv.). Omfatter også sukkermajs, hvis dette ikke er anført i underrubrik 375.

339. Grøntsager, der dyrkes for roden, løget eller knolden (undtagen kartofler)

340. Bælgplanter (ærter, bønner mv., undtagen linser og kikærter)

341. Frugter af ikke-permanente planter (jordbær, meloner, vandmeloner, ananas osv.)

139. Svampe: Det samlede areal af de på hinanden følgende bakker (basisareal x antal gange med fuldstændig høst) anføres i kvadratmeter. Dette areal medregnes ikke i det samlede areal (rubrik 183)

Blomster og prydplanter

140. Blomster og prydplanter dyrket på friland (bortset fra planteskoler) (basisareal)

141. Blomster og prydplanter dyrket overdækket (basisareal)

Underrubrikker til rubrik 140 og 141 (Blomster og prydplanter):

342. Blomsterløg samt blomstrende rod- og prydknolde

343. Afskårne blomster og blomsterknopper

344. Blomstrende planter og prydplanter

142. Græsfrø (fodergræs og foderbælgsæd)

143. Andre frø (haveplantefrø, frø og plantemateriale på agerjord, bortset fra korn, bælgsæd, kartofler, olieplanter samt græsfrø)

144. Rodfrugtplanter til foder (runkelroer, kålroer, fodergulerødder, turnips (hvide roer), andre rod- og knoldfrugter) (frø ikke medregnet)

145. Andre foderplanter

Alle etårige eller flerårige foderafgrøder, der dyrkes i vekseldrift, og som findes på det samme areal i mindre end fem år, bortset fra græsafgrøder

Underrubrikker til rubrik 145 (Andre foderplanter):

326. Fodermajs

327. Andet korn til ensilering

328. Andre foderplanter

146. Udtagen jord: arealer, som indgår i vekseldriften, hvad enten de passes eller ej, men som der ikke høstes på i regnskabsåret. Arealer, der er udtaget for at efterkomme forordning (EF) nr. 1251/1999 og ikke dyrkes, skal også anføres. Omfatter også udtagne arealer med plantedække. Udtagne arealer med tilladt nonfood-afgrøde i overensstemmelse med forordning (EF) nr. 1251/1999 anføres i den relevante afgrøderubrik med "afgrødetype", kode 8 eller 9

147. Midlertidige græsgange: græsgange, der er udlagt på agerjord, og som i en periode på mindre end fem år anvendes til produktion af græsfoder, herunder arealer i en periode på under et år. Den samlede indtægt ved salg af hø og/eller græs, der stammer fra dette areal, anføres i denne rubrik

148. Andre markafgrøder, som ikke er omfattet af rubrik 120 til 147 eller ovennævnte underrubrikker

149. Arealer, for hvilke der er indgået lejemål, og som er klar til såning, herunder arealer, der stilles til rådighed for arbejdskraften som naturalgode

150. Enge og permanente græsgange: udnyttet landbrugsareal, der dyrkes uden for vekseldriften, og hvor der vedvarende (i mindst fem år) dyrkes fodergræs; der kan være tale om såvel udlagte som ikke-udlagte græsarealer, og arealerne gødes og passes normalt. Den samlede indtægt ved salg af hø og/eller græs, der stammer fra dette areal, anføres i denne rubrik

151. Overdrev: græsgange med ringe udbytte, der almindeligvis ikke gødes eller passes, også hvis de rummer buskvækst

152. Plantager med frugttræer og -buske

Omfatter også tropiske og subtropiske frugter, herunder bananer, men ikke overdækkede permanente beplantninger, der falder ind under rubrik 156

Underrubrikker til rubrik 152 (Plantager med frugttræer og -buske):

Produkterne anføres i disse underrubrikker uanset senere anvendelse (ferskvareforbrug, tørring, forarbejdning, konservering i dåse osv.)

349. Kernefrugt: æbler, pærer mv., undtagen tørrede druer (underrubrik 291) og druer til spisebrug (underrubrik 285)

350. Stenfrugt: blommer, ferskner, abrikoser, kirsebær mv., undtagen spiseoliven (underrubrik 281)

351. Nødder: valnødder, hasselnødder, mandler, spisekastanjer mv.

352. Småfrugter og bær: ribs, hindbær, figner mv. (undtagen jordbær, meloner og ananas: rubrik 136, 137 og 138)

353. Tropiske og subtropiske frugter: bananer, avocadoer, mangoer, papayaer mv.

153. Citruslunde

Underrubrikker til rubrik 153 (Citrusfrugtlunde):

354. Appelsiner

355. Tangeriner, mandariner, klementiner og lignende små frugter

356. Citroner

357. Andre citrusfrugter

154. Olivenlunde

Underrubrikker til rubrik 154 (Olivenlunde):

281. Spiseoliven

282. Oliven solgt som frugt, bestemt til oliefremstilling

283. Olivenolie

284. Biprodukter fra olivenavl

155. Vinmarker

Underrubrikker til rubrik 155 (Vinmarker):

285. Druer til spisebrug

286. Druer til fremstilling af kvalitetsvin (kvbd)

287. Druer til fremstilling af bordvin og anden vin end kvalitetsvin

288. Forskellige produkter fra vinfremstilling: most, saft, mistella, brændevin, vineddikke o.a., der fremstilles på vinbruget

289. Kvalitetsvin (kvbd)

290. Bordvin og anden vin end kvalitetsvin

291. Tørrede druer

304. Biprodukter fra vinfremstilling (presserester, bærme mv.)

156. Overdækkede permanente beplantninger

157. Planteskoler: inklusive vinplanteskoler, eksklusive træplanteskoler i skove, der tjener til dækning af bedriftens eget behov

158. Andre permanente beplantninger (vidjer, siv, bambus, pil mv.)

159. Vækst i unge beplantninger vurderet på basis af omkostningerne ved de anvendte produktionsmidler (kun beplantninger, der endnu ikke er nået op på fuld produktivitet, kommer i betragtning)

160. Produkter forarbejdet på basis af bedriftens egne afgrøder, der ikke er særskilt nævnt, herunder alkohol af andre produkter end druer, cider, pærecider eller andet

161. Biprodukter fra afgrøder (bortset fra biprodukter fra vinavl og olivenavl)

Underrubrikker til rubrik 161 (Biprodukter fra afgrøder):

Der skal anføres nærmere oplysninger, hvis sådanne foreligger i bedriftens regnskaber.

299. Halm

300. Sukkerroetop

301. Andre biprodukter

Animalske produkter

162. Komælk

163. Produkter af komælk

164. Fåremælk

165. Gedemælk

166. Uld

167. Produkter af fåremælk

168. Produkter af gedemælk

169. Hønseæg

170. Andre animalske produkter (solgt gødning, bedækninger, æg, bortset fra hønseæg, mv.)

313. Honning og produkter fra biavl: honning, mjød og andre produkter og biprodukter fra biavl, om muligt udtrykt i hkg (= 100 kg) i honningækvivalent

171. Opdræt på kontrakt

Indtægter fra opdræt på kontrakt, der foregår på sådanne vilkår, at denne aktivitet i det væsentlige har karakter af en tjenesteydelse fra brugerens side, idet denne ikke bærer den økonomiske risiko, der normalt er forbundet med opdræt eller opfedning af de pågældende dyr.

Underrubrikker til rubrik 171 (Opdræt på kontrakt):

Der skal anføres nærmere oplysninger, hvis sådanne foreligger i bedriftens regnskaber.

307. Kvæg på kontrakt

308. Får og/eller geder på kontrakt

309. Svin på kontrakt

310. Fjerkræ på kontrakt

311. Andre husdyr på kontrakt

Skovbrug

173. Skovareal

Areal, der er dækket med skove, herunder planteskoler i skove samt poppelplantager. Enkeltstående træer, små grupper af træer og enkelte rækker med træer medregnes ikke i skovarealet. Det tilsvarende areal medregnes til de omkringliggende arealer. Skovareal tages kun i betragtning, hvis det drives af driftslederen, passes af arbejdskraft fra landbrugsbedriften med dennes materiel, og/eller hvis de produkter, som arbejdet giver, bruges på landbrugsbedriften

174. Salg af råtræ: værdi af salg af gavntræ, inklusive forbrug på bedriften, i løbet af regnskabsåret

175. Salg af træ på roden: værdi af salg af træ på roden i regnskabsåret

176. Andre skovbrugsprodukter: værdi af salg af skovbrugsprodukter bortset fra gavntræ (kork, harpiks mv.).

Andre produkter

172. Indtægter fra lejlighedsvis udlejning af foderareal og dyrepension

177. Kontraktarbejde for tredjemand, herunder udlejning af materiel

178. Renter af bankindeståender, der er nødvendige for bedriftens drift (omsætningsformue). Denne rubrik udfyldes ikke, hvis omsætningsformuen fastsættes skønsmæssigt (se også vejledningen om omsætningsformuen, rubrik 102)

179. Agroturisme i visse tilfælde, hvor turismen overlapper landbrugsaktiviteten på landbrugsbedriften i en sådan grad, at det i praksis er umuligt at skelne de to aktiviteter fra hinanden, og hvor omkostninger og arbejdskraft i forbindelse med turismen derfor er medregnet i de tilsvarende rubrikker. indtægterne fra denne aktivitet anføres i denne rubrik. Disse indtægter omfatter vederlag fra turisterne (campingpladser, ferielogi, ridefaciliteter, jagt- og fiskeret mv.)

180. Korrektion af indtægter i foregående regnskabsår: beløb, der i løbet af regnskabsåret blev modtaget for tidligere regnskabsår og som ikke er medregnet i aktiverne for de pågældende regnskabsår. Præmier, tilskud og direkte støtte for produkter, husdyr, arealer, omkostninger og katastrofer skal for det pågældende regnskabsår anføres i rubrik 112 til 119 og for tidligere regnskabsår under løbenummer 483

181. Andre former for provenu og indtægt, som ikke er opregnet ovenfor: lejeværdi af bolig til arbejdskraft (vurderet i forhold til de dermed forbundne omkostninger), arbejder i forbindelse med de faste aktiver (anslået værdi af de samlede omkostninger ved arbejder i forbindelse med de faste aktiver, som behandles som bedriftens løbende omkostninger: se "Definitioner og generel vejledning", litra b)), modtagne godtgørelser, som ikke kan henregnes til særlige provenuer eller fradrages omkostningerne osv.

182. Andre arealer og deres produktion

Rubrik 182 omfatter ethvert andet areal, f.eks. køkkenhave, bygningernes grundareal, veje, område til husdyrene, damme osv.

183. I alt: summen af rubrik 120 til 182 og 313

Summen af arealerne omfatter dog ikke arealer, der benyttes til efterafgrøder og til svampe. Summen af arealerne udgør således bedriftens samlede areal.

KOLONNER I TABEL K

Produkt (kolonne 1)

Produkterne anføres i stigende orden efter de ovenfor nævnte numre.

Afgrødetype (kolonne 2)

>TABELPOSITION>

A. Markafgrøder (herunder friske grøntsager, meloner og jordbær, der dyrkes som frilandskultur i vekseldrift med landbrugsafgrøder. Afgrøder fra arealer, der er udtaget efter forordning (EF) nr. 1251/1999, er ikke medregnet).

>TABELPOSITION>

B. Grønt- og blomstergartneri som frilandskultur

>TABELPOSITION>

C. Overdækkede afgrøder

>TABELPOSITION>

D. Afgrøder på arealer, der er udtaget efter forordning (EF) nr. 1251/1999

>TABELPOSITION>

Manglende data (kolonne 3)

>TABELPOSITION>

Areal (kolonne 4)

Arealet angives i ar (100 ar = 1 ha) med undtagelse af arealer med svampe (rubrik 139), der angives i kvadratmeter. Sidstnævnte areal medregnes ikke i det samlede areal (rubrik 183).

Arealet for hvert vegetabilsk produkt anføres i denne kolonne, dog undtaget biprodukter af vegetabilske produkter (rubrik 161, 284, 299 til 301 og 304) samt nogle forarbejdede produkter (rubrik 160 og 288). Produkter, der er fremstillet ved forarbejdning af opkøbte afgrøder, og produkter af afgrøder, der kan udnyttes handelsmæssigt, og som er købt på roden, eller som stammer fra arealer, der blev lejet for et tidsrum på mindre end et år, anføres uden angivelse af arealet. Kode 1 angives i kolonne 3 (manglende data).

Med hensyn til underrubrikkerne for friske grøntsager, meloner, jordbær (rubrik 335 til 341), blomster og prydplanter (rubrik 342 til 344), der dyrkes som gartneriafgrøder på friland eller overdækket, anføres det areal, der rent faktisk anvendes til den pågældende afgrøde (udnyttet areal). Eksempel: Hvis der på samme areal på 1 ha frilandsgartneri er dyrket radiser og derefter porrer, er grundarealet, som angives i rubrik 137, 1 ha, og det udnyttede areal udgør to gange 1 ha, der skal anføres i henholdsvis rubrik 339 og 336. Hvis denne oplysning ikke foreligger i bedriftens regnskab, angives kode 1 i kolonne 3 (manglende data).

Produktion i regnskabsåret (kolonne 5)

Mængden af animalske og vegetabilske produkter produceret i løbet af regnskabsåret (eventuelle tab på marken eller på gården ikke medregnet). Disse mængder anføres for bedriftens vigtigste produkter (undtagen biprodukter).

Mængderne angives i hkg (100 kg), undtagen for æg (rubrik 169), der angives i enheder på tusind, og vin og tilknyttede produkter (rubrik 286 til 290), der udtrykkes i hl. Med hensyn til mælk anføres mængden af mælk, uanset hvordan (som fløde, smør, ost osv.) den er solgt, anvendt til eget forbrug, udnyttet på bedriften eller anvendt som naturalydelse. Mælk, der er diet af kalve, medregnes ikke i produktionen.

Når salgsvilkårene for et produkt ikke gør det muligt at fastslå den faktiske produktionsmængde i hkg (f.eks. salg af afgrøder på roden og afgrøder på kontrakt), angives kode 2 i kolonne 3 (manglende data) for afgrøder på kontrakt og kode 3 i øvrige tilfælde.

Status ved regnskabsårets begyndelse (kolonne 6)

Værdien af disponible produkter (på lager) ved regnskabsårets begyndelse (besætning ikke medregnet). Produkterne vurderes til prisen "ab gård" den dag, hvor statusopgørelsen finder sted.

Salg (kolonne 7)

Det samlede salgsbeløb (uanset om det blev indkasseret i løbet af regnskabsåret) for produkter, der er på lager ved regnskabsårets begyndelse, og/eller som blev høstet i løbet af regnskabsåret.

Det samlede beløb for de solgte produkter omfatter værdien af produkter, der er hjemtaget (skummetmælk, pulp osv.). Denne værdi anføres ligeledes under driftsomkostningerne.

Eventuelle godtgørelser (f.eks. erstatning for haglskade) i regnskabsåret lægges til salgsbeløbet for de tilsvarende produkter, hvis de er ydet i forbindelse med produktionen af disse. I modsat fald anføres de i rubrik 181 "Andre former for provenu og indtægt".

Præmier og tilskud, som er modtaget for produkter, medregnes ikke i den samlede salgssum, men angives i rubrik 112 (se vejledningen for denne rubrik). Når eventuelle salgsomkostninger er kendt, trækkes de ikke fra den samlede salgssum, men angives i rubrik 71 "Andre særskilte udgifter ved husdyrhold" eller i rubrik 76 "Andre særskilte udgifter ved dyrkning af jorden".

Eget forbrug og naturalydelser (kolonne 8)

Produkter, der er anvendt i bedriftens husholdning (herunder produkter fra bedriften, der er anvendt ved tilberedning af måltider til feriegæster) og/eller som naturbetaling for goder og tjenesteydelser (herunder naturalløn). De pågældende produkter vurderes til prisen ab gård.

Status ved regnskabsårets slutning (kolonne 9)

Værdien af disponible produkter (på lager) ved regnskabsårets slutning (besætning ikke medregnet). Produkterne vurderes til prisen "ab gård" den dag, hvor statusopgørelsen finder sted.

Forbrug af egne produkter på bedriften (kolonne 10)

Værdien "ab gård" af bedriftens produkter (på lager) ved regnskabsårets begyndelse og/eller produceret på et senere tidspunkt i regnskabsåret og anvendt på bedriften i regnskabsåret som produktionsmidler. Dette omfatter:

- foder:

Værdien "ab gård" af bedriftens produkter med handelsmæssig værdi (produkter, der sædvanligvis sælges), der er anvendt i regnskabsåret som foder. Bedriftens halm, der er anvendt på bedriften (som foder eller strøelse), medregnes kun, hvis der er tale om et produkt af handelsmæssig værdi i det pågældende område i det pågældende regnskabsår. Den mælk, der er diet af kalve, medregnes ikke i forbrug af egne produkter på bedriften.

De pågældende produkter vurderes til salgsprisen "ab gård".

- udsæd:

Værdien "ab gård" af bedriftens produkter af handelsmæssig værdi, som blev anvendt til udsæd i regnskabsåret."

d) Delen med titlen "M. Godtgørelser for markafgrøder" affattes således:

">PIC FILE= "L_2000127DA.002301.EPS">

600. Arealbetalinger efter forordning (EF) nr. 1251/1999.

De samlede arealbetalinger skal også anføres i tabel J med kode 600. Den omfatter også arealbetalinger for jordudtagning.

Udspecificering af rubrik 600:

Rubrik 621 til 631 udfyldes kun for kunstvandede afgrøder, når disse behandles særskilt i den nationale regionaliseringsplan. Disse arealer og de tilhørende betalinger skal i så fald ikke medregnes i rubrik 601 til 611. Hvis de kunstvandede afgrøder ikke behandles særskilt i den nationale regionaliseringsplan, anføres de i rubrik 601 til 611.

601. Arealbetalinger for ikke-kunstvandede arealer

Summen af rubrik 602-611.

De forskellige underrubrikker udfyldes i det mindste, når medlemsstaten i sin regionaliseringsplan har fastsat en anden godtgørelsesordning (med hensyn til referenceudbytter, støttebeløb pr. enhed og samlet støtteberettiget areal) for de forskellige støtteberettigede afgrøder.

602. Arealbetalinger for korn

603. Arealbetalinger for oliefrø

604. Arealbetalinger for proteinafgrøder

605. Arealbetalinger for korn til ensilering

606. Arealbetalinger for kornmajs

607. Arealbetalinger for majs til ensilering

608. Supplement til arealbetalinger for hård hvede i de traditionelle produktionsregioner eller særlig støtte for hård hvede som omhandlet i artikel 5, stk. 4, i forordning (EF) nr. 1251/1999.

609. Arealbetalinger for andre markafgrøder

611. Arealbetalinger for græs til ensilering

621. Arealbetalinger for kunstvandede arealer

Summen af rubrik 622-629.

De forskellige underrubrikker udfyldes i det mindste, når medlemsstaten i sin regionaliseringsplan har fastsat en anden godtgørelsesordning (med hensyn til referenceudbytter, støttebeløb pr. enhed og samlet støtteberettiget areal) for de forskellige støtteberettigede afgrøder.

622. Arealbetalinger for kunstvandet korn

623. Arealbetalinger for kunstvandet oliefrø

624. Arealbetalinger for kunstvandede proteinafgrøder

625. Arealbetalinger for kunstvandet korn til ensilering

626. Arealbetalinger for kunstvandet kornmajs

627. Arealbetalinger for kunstvandet majs til ensilering

628. Supplement til arealbetalinger for kunstvandet hård hvede i de traditionelle produktionsområder eller særlig støtte for hård hvede som omhandlet i artikel 5, stk. 4, i forordning (EF) nr. 1251/1999.

629. Arealbetalinger for andre kunstvandede markafgrøder

650. Arealbetalinger for jordudtagning

700. Direkte betalinger for oksekødsproduktion efter forordning (EF) nr. 1254/1999

De samlede direkte betalinger for oksekød skal også anføres i tabel J med kode 700.

Følgende tabel viser rubrikkerne for alle typer direkte betalinger for oksekød efter forordning (EF) nr. 1254/1999, men angivelse af visse oplysninger om "antal basisenheder" og "støtte i alt" er fakultativ. Det er vigtigt at undgå dobbelt registrering af supplerende betalinger. Derfor

- skal supplerende beløb til ammekopræmie kun registreres under rubrik 764, hvis de ikke er anført i rubrik 731

- skal supplerende beløb til slagtepræmie kun registreres under rubrik 762, hvis de ikke er anført i rubrik 742

- skal supplerende betalinger for handyr kun registreres under rubrik 763, hvis de ikke er anført i rubrik 710 til 715.

>TABELPOSITION>

KOLONNER I TABEL M

Produkt eller produktkombination (kolonne 1)

(kolonne 2) "Fri"

(kolonne 3) "Fri"

Antal basisenheder til betaling (kolonne 4)

For rubrik 600 til 650 og 769 angives det areal i ar, som der skal udbetales støtte for til producenten. For rubrik 710 til 766 angives det antal dyr, som der skal udbetales støtte for til producenten.

Støtte i alt (kolonne 5)

Summen af den støtte, der er modtaget eller fastslået ret til i regnskabsåret.

Referenceudbytte (kolonne 6)

For rubrik 601 til 650 anføres det referenceudbytte (i kg/ha), som var beregningsgrundlag for de præmier, der modtages. Hvis denne oplysning ikke findes i bedriftens regnskaber, kan den indføjes af forbindelsesorganet på grundlag af de regionale tal og bedriftens beliggenhed.

(kolonne 7 til 10) "Fri"."

e) Som kapitel N indsættes:

">PIC FILE= "L_2000127DA.002601.EPS">

Husdyrkategorierne anføres ved hjælp af kodenr. 22 til 50, svarende til rubrikkerne for de samme husdyrkategorier i tabel D. Hvis der ikke foreligger oplysninger om alle kategorier, kan der benyttes aggregater.

Delsummerne for køb og salg pr. dyreart (heste kvæg, får, geder, svin, fjerkræ og andre dyr) anføres i tabel E.

KOLONNER I TABEL N

Husdyrkategori (kolonne 1) svarende til rubrikkerne i tabel D

(kolonne 2) "Fri"

(kolonne 3) "Fri"

Antal købte dyr i stk. (kolonne 4)

Køb af husdyr (kolonne 5)

Samlet beløb, der er anvendt til køb af husdyr i regnskabsåret (herunder omkostninger i forbindelse med købet). De tilsvarende præmier og tilskud trækkes ikke fra det samlede beløb, der er anvendt til ovennævnte køb, men anføres i rubrik 116 (se vejledningen til denne rubrik).

Antal solgte dyr, i stk. (kolonne 6)

Salg af husdyr (kolonne 7)

Samlede indtægter fra salg af husdyr i regnskabsåret. De tilsvarende præmier og tilskud medregnes ikke i den samlede salgsindtægt, men anføres i rubrik 112 (se vejledningen til denne rubrik). Hvis eventuelle omkostninger ved afsætning er kendte, trækkes de ikke fra den samlede salgsindtægt, men anføres i rubrik 71 ("Andre særskilte udgifter ved husdyrhold").

(kolonne 8 til 10) "Fri"."

BILAG II

"BILAG III

PRÆSENTATION AF REGNSKABSMÆSSIGE DATA: TEKNISKE SPECIFIKATIONER

1. Karakteristik af medium

>TABELPOSITION>

Kun ZIP-komprimering accepteres.

Der kan aftales andre former for datatransmission mellem hver medlemsstats forbindelseskontor og Kommissionens tjenestegren for Informationsnettet for Landøkonomisk Bogføring.

2. Præsentation af en fil

1) Forbindelseskontoret skal fremlægge en udvekslingsprotokol. Den skal indeholde en teknisk beskrivelse af den mediumtype, der anvendes til datatransmission, og af den fil, der fremsendes via mediet.

2) Et medium indeholder kun én fil.

3) En fil kan indeholde records af fast længde eller variabel længde.

4) Alle data om en bedrift gives i en record.

5) Oplysninger om en landbrugsbedrift udtrykkes ved højst 1987 data, hvoraf 487 er faste feltdata (jf. bilag I), efterfulgt af et variabelt antal grupper på 10 data. Antallet af grupper angives i tabel A i bedriftsskemaet.

6) Hvert data (celle eller felt) skal udtrykkes som et helt tal i de formater, der er angivet i følgende tabel:

>TABELPOSITION>"